open-index/open-wikipedia-markdown huggingface dataset:
Տատիկի ծննդյան օրը

**«Տատիկի ծննդյան օրը** (), խորհրդային նկարված մուլտֆիլմ, որ 1981 թվականին ստեղծվել է ռեժիսոր-մուլտիպլիկատոր Վլադիմիր Արբեկովը։

## Սյուժե
Մուլտֆիլմը պատմում է այն մասին, թե ինչպես են Սերյոժան ու նրա ընկերները որոշում, թե ինչ նվիրեն իր տատիկին ծննդյան օրվա առթիվ։ Ավելի ուշ պարզվում է, որ տատիկի համար ամենագլխավոր նվերը ոչ թե իրերն են, այլ երեխաների աշխատանքը։

## Ֆիլմի վրա աշխատել են
* Ռեժիսոր՝ Վլադիմիր Արբեկով
* Սցենարիստ՝ Վիտալի Զլոտնիկով
* Բեմադրող նկարիչ՝ Վլադիմիր Սոբոլև
* Կոմպոզիտոր՝ Իրակլի Գաբելի
* Մուլտիպլիկատորներ՝ Վլադիմիր Շևչենկո, Վլադիմիր Զարուբին, Հովսեփ Կուրոյան, Վիոլետա Կոլեսնիկովա, Անտոնինա Ալյոշինա
* Օպերատոր՝ Բորիս Կոտով
* Հնչյունային օպերատոր՝ Բորիս Ֆիլչիկով
* Խմբագիր՝ Պյոտր Ֆրոլով
* Տնօրեն՝ Նինել Լիպնիցկայա
* Դերերը հնչյունավորել են՝ Զինաիդա Նարիշկինա (տատիկ), Վլադիմիր Սոշալսկի (շուն Ջեք)

## Վերահրատարակում DVD-ով
Մուլտֆիլմը բազմիցս վերահրատարակվել է DVD-ում մուլտֆիլմերի ժողովածուներում՝ «Ծննդյան օր» (, «Սոյուզմուլտֆիլմ», տեղայնացնող՝ «Союз»)։

## Ծանոթագրություններ

## Գրականություն
* . Книга по мультфильму.

* 

## Արտաքին հղումներ
* 

Կատեգորիա:1981 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Մուլտֆիլմեր շների մասին
Լյու Ուոլես

**Լյու Ուոլես** (, ), ամերիկացի իրավաբան, նահանգապետ, 1861-1865 թվականներին ԱՄՆ-ում քաղաքացիական պատերազմի ժամանակ գեներալ, քաղաքական գործիչ և գրող։ Ուոլեսը պատերազմի ժամանակ ծառայել է որպես Լինքոլնի շրջանի Նյու Մեխիկոյի նահանգապետ, զգալի ջանքեր գործադրելով բռնության դեմ պայքարելու համար։

Մի քանի վեպերի և կենսագրականների հեղինակ է համարվում, առավել հայտնի է որպես «Բեն-Գուր» (1880) պատմական վեպի հեղինակ, որը բեսթսելեր է դարձել դրա հրապարակման պահից և ճանաչվել «XIX դարի ամենաազդեցիկ քրիստոնեական գիրք», վեպը չորս անգամ էկրանավորվել է։

Հայտնի է նաև նրանով, որ 1880 թվականի Սուրբ ծնունդից երկու օր առաջ Նյու Մեքսիկոյի նահանգապետ գեներալ Լյուիս Ուոլեսը հանդիպել է հենց նոր ձերբակալված կողոպտիչ Բիլլի Քիդի հետ։ Նահանգապետը հայտնի ավազակին ներում է առաջարկել տեղի փաստաբանի սպանությունը ճանաչելու դիմաց։ Հետաքննության հետ մեկտեղ գործարք է կնքվել, սակայն Ուոլեսը պայմանագրի իր մասը չի կատարել, իսկ դատարանը Բիլլի Քիդին մեղավոր է ճանաչել։

Մի քանի ամիս անց ավազակը փախել է բանտից, սակայն նույն տարվա ամռանը սպանվել է շերիֆ Փեթ Գարեթի կողմից։ Ի դեպ, նահանգապետը Գարեթին 5 հարյուր դոլար Է խոստացել Բիլլի Քիդին ձեռբակալելու դեպքում, սակայն խոստումը չի կատարել։ Մի քանի տարի անց Գարեթը փառաբանեց ամբողջ Ամերիկայում՝ գրելով «Բիլլի Քիդի ճշմարիտ պատմությունը» գիրքը։

## Ծանոթագրություններ

## Արտաքին հղումներ
* Wallace’s obituary 16 February 1905. ''New York Times
* http://shri-boomer.livejournal.com/465256.html
* http://vsegda-tvoj.livejournal.com/12305041.html

Կատեգորիա:Գրողներ այբբենական կարգով
Կատեգորիա:20-րդ դարի ամերիկացի տղամարդ գրողներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:Ամերիկացի դիվանագետներ
Կատեգորիա:Ամերիկացի վիպասաններ
Կատեգորիա:Ամերիկացի լրագրողներ
Կատեգորիա:Ինքնակենսագիրներ
Կատեգորիա:Ամերիկացի բանաստեղծներ
Կատեգորիա:Ամերիկացի տղամարդ վիպասաններ
Կատեգորիա:Ամերիկացի կենսագիրներ
(Միամիտ) ընկեր, դու մի՛ զարմանար...

«**[Միամիտ] ընկեր, դու մի՛ զարմանար...**», Հովհաննես Թումանյանի ստեղծագործություններից, որը գրվել է 1892 թվականին։

## Պատմություն
Թումանյանի ընտանիքի արխիվում պահվում է մեկ ինքնագիր։

Առաջին անգամ տպագրվել է Հովհանես Թումանյանի «*Ուսումնասիրություններ և հրապարակմումներ*»-ի I հատորի 304 էջում։ Արամ Ինճիկյանի հետևյալ ծանոթագրությամբ․

## Ծանոթագրություններ

Կատեգորիա:Բանաստեղծություններ
Արփի (երգչուհի)

**Արփինե Գագիկի Շահնուբարյան** (), թարգմանչուհի, երգչուհի, առավել  հայտնի է **Արփի** և  **R.P** բեմական անվամբ։

## Կենսագրություն
Արփինե Շահնուբարյանը ծնվել է 1982 թվականի օգոստոսի 2-ին, Հայաստանի Սյունիքի մարզի Խնձորեսկ գյուղում։ Ավարտել  է  յոթնամյա երաժշտական դպրոցի դաշնամուրի բաժինը, իսկ հետո ուսանել է Երևանի պետական համալսարանի ռոմանոգերմանական ֆակուլտետի թարգմանչական բաժնում։ Հայաստանում, Էստոնիայում, Գերմանիայում, Ռուսաստանում և այլ երկրներում դարձել է մի շարք հանրապետական և միջազգային մրցույթների դափնեկիր։ 2004 թվականից որպես թարգմանիչ աշխատել է հայկական տարբեր հեռուստաընկերություններում և ամսագրերում։ 2007 թվականին Արփին թողարկել է «Կապույտ թռչուն» իր առաջին հիթը և արժանացել «Տարվա հայտնություն» անվանակարգին։ 2011 թվականին, որպես բեք-վոկալ մասնակցել «Եվրատեսիլ» երգի միջազգային մրցույթին։ 2008 թվականից հանդես է գալիս «Հայվեյ» խմբի կազմում, որի հետ մասնակցել է մի շարք երաժշտական փառատոների, ելույթ ունեցել բազմաթիվ համերգային ծրագրերում։

## Ընտանիք
Արփին ամուսնացած է թմբկահար Ալբերտ Հովհաննիսյանի հետ, ամուսիններն ունեն երկու երեխա՝ աղջիկ և տղա։

## Ծանոթագրություններ

## Արտաքին հղումներ
*«ՄԵՆՔ ՄԻՇՏ ՔԱՌԱԿՈՒՍԻ ԵՆՔ ՄՏԱԾՈՒՄ»
*Արփի 

Կատեգորիա:Բեմական կեղծանուններ
Կատեգորիա:ԵՊՀ ռոմանագերմանական բանասիրության ֆակուլտետի շրջանավարտներ
Կատեգորիա:Հայ երգչուհիներ
Կատեգորիա:Հայ թարգմանիչներ
All the Good Girls Go to Hell

«**All the Good Girls Go to Hell**» (թարգ.՝ «բոլոր լավ աղջիկները գնում են դժոխք», ամբողջությամբ փոքրատառերով), ամերիկացի երգչուհի և երգահան Բիլլի Այլիշի երգը։ 2019 թվականի սեպտեմբերի 6-ին Darkroom և Interscope Records լեյբլները հրապարակել են երգը՝ որպես երգչուհու դեբյուտային When We All Fall Asleep, Where Do We Go? ստուդիական ալբոմի վեցերորդ սինգլ։ Այլիշը և իր եղբայր Ֆինիս ՕՔոնելը երգի համահեղինակներն են, վերջինս՝ նաև պրոդյուսերը։

«All the Good Girls Go to Hell» երգը US Billboard Hot 100-ում հասել է 46-րդ հորիզոնականի։ Ավստրալիայում, Կանադայում և Նոր Զելանդիայում եղել է թոփ 20-ում։ Երգի տեսահոլովակը Այլիշի Յություբյան ալիք է հրապարակվել 2019 թվականի սեպտեմբերի 4-ին։ Այլիշը ներկայացրել է երգը Coachella Valley Music and Arts Festival, Glastonbury Festival փառատոների և իր When We All Fall Asleep 2019 շրջագայության շրջանակներում։

## Ստեղծագործություն
«All the Good Girls Go to Hell» երգը նկարագրվում է որպես կարճ, բայց հագեցած դաշնամուրային համար և ալբոմի լավագույններից մեկը։ Երգի բառերում Բիլլի Այլիշը առաջ է քաշում այն միտքը, որ Աստված և Սատանան մարդկանց նայում են որպես խոնարհ ժողովուրդ և ասում «Ի՞նչ են փորձում անել նրանք այնտեղ»։

## Կենդանի կատարումներ
Այլիշը երգը գովազդելու համար այն կատարել է Coachella Valley Music and Arts Festival-ի, Glastonbury Festival-ի ընթացքում՝ իր When We All Fall Asleep շրջագայության շրջանակներում։

## Չարթեր

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:2019 երգեր
Կատեգորիա:2019 սինգլներ
Կատեգորիա:Սինգլներ այբբենական կարգով
Կատեգորիա:Բիլլի Այլիշի երգեր
Կատեգորիա:Բիլլի Այլիշի գրած երգեր
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Կատեգորիա:Հրեշտակներն արվեստում
Շնորհավոր նոր կաղանդ...

«**Շնորհավոր նոր կաղանդ...**», Հովհաննես Թումանյանի ստեղծագործություններից, որի ստեղծվել է 1900 թվականի տարեմուտին։

## Պատմություն
Եղիշե Չարենցի անվան գրականության և արվեստի թանգարանի Փիլիպոս Վարդազարյանի ֆոնդի 413-րդ համարում պահվում է Մարիամ Վարդազարյանի ալբոմը և դրա մեջ՝ ինքնագիրը, թվագրված՝ «1900 գիշ․ ժ․ 1»։

Առաջին անգամ տպագրվել է 1935 թվականին՝ «*Խորհրդային գրականություն*» ամսագրի 4-րդ համարի 79-րդ էջում։

## Ծանոթագրություններ

Կատեգորիա:Բանաստեղծություններ
Իմ կանաչ կոկորդիլոս

**«Իմ կանաչ կոկորդիլոսը»** (), 1966 թվականի խորհրդային մուլտֆիլմ, որն ստեղծել է ռեժիսոր Վադիմ Կուրչևսկին «Սոյուզմուլտֆիլմ» ստուդիայում։ Սցենարը գրել են հայտնի մանկագիրներ և բանաստեղծներ Գենադի Ցիֆերովը և Հենրիխ Սապգիրը։ Տեքստը կարդում է Լև Լյուբեցկին։ Մուլտֆիլմից ոչ մեծ հատված օգտագործվել է «Հոբելյան» անիմացիոն քրոսովերում։

## Սյուժե
Մուլտֆիլմը պատմում է կովի հանդեպ անբարետես կոկորդիլոսի սիրո մասին։ Նրանց միավորում է սերը դեպի տերևներն ու ծաղիկները։ Աշնանը, երբ չեն մնում ոչ տերևներ, ոչ էլ ծաղիկներ, կովի զգացմունքներն սկսում են մարել։ Այդ ժամանակ կոկորդիլոսը որոշում է վերածվել մշտականաչ տերևի, որպեսզի նորից դուր գա նրան։

## Ստեղծողներ
*Սցենարի հեղինակներ՝ Հենրիխ Սապգիր, Գենադի Ցիֆերով
*Ռեժիսոր՝ Վադիմ Կուրչևսկի
*Բեմադրող նկարիչ՝ Ալինա Սպեշնևա
*Օպերատոր՝ Իոսիֆ Գոլոմբ
*Կոմպոզիտոր՝ Նիկիտա Բոգոսլովսկի
*Տեքստը կարդում է՝ Լև Լյուբեցկի
*Հնչյունային օպերատոր՝ Բորիս Ֆիլչիկով
*Մոնտաժող՝ Լիդիա Կյակշտ
*Խմբագիր՝ Արկադի Սնեսարև
*Մուլտիպլիկատորներ՝ Յուրի Կլեպացկի, Յուրի Նորշտեյն, Մարիա Պորտնայա
* Տիկնիկներն ու դեկորացիաները պատրաստել են՝ Վլադիմիր Աբակումով, Պավել Գուսև, Ե. Դարիկովիչ, Վ. Կալաշնիկովա, Լիլիանա Լյուտինսկայա, Մարինա Չեսնոկովա, Ռոման Գուրովի ղեկավարությամբ
* Տնօրեն՝ Նաթան Բիտման

Ստեղծողների ցանկը ներկայացված է ըստ մուլտֆիլմի լուսագրերի։

## Արձագանքներ
Կուրչևսկին 1957 թվականին եկավ «Սոյուզմուլտֆիլմ» ստուդիայի նոր ստեղծված տիկնիկային միավորում, որտեղ սկզբնական շրջանում եղել է բեմադրող նկարիչ, ապա նկարահանել մի քանի ֆիլմեր այլ ռեժիսորների հետ համատեղ և վերջապես 1966 թվականին՝ առաջին ինքնուրույն ֆիլմը, որտեղ որպես բեմադրող նկարիչ աշխատել է Ալինա Սպեշնևան։ Այդ նուրբ ու տխուր հեքիաթը կոչվել է «Իմ կանաչ կոկորդիլոս», և այն պատմել է անճոռնի, մյուս կոկորդիլոսներին ոչ նման կոկորդիլոս-բանաստեղծի սիրո մասին, որ գզգզգված է, շարֆով փաթաթված, և ամենագլխավորը՝ բարակամաշկ, անպաշտպան (տիկնիկի ֆիգուրը պատվել է խոշոր նկարներով կանաչ գիպյուրով, որ հիշեցնում է կոկորդիլոսի կաշի և ստեղծում չջերմացնող և պատշաճորեն չծածկող պատյանի զգացում)։ Կոկորդիլոսի սիրելին շատ գեղեցիկ է՝ սպիտակամաշկ գեղմարմին կով է խոշոր աչքերով։ Նրանք երջանիկ էին, նրանց սերը փոխադարձ էր, նրանք շատ ընդհանուր բան ունեին. երկուսն էլ սիրում էին ծառեր, ծաղիկներ ու տերևներ։ Բայց երբ վրա է հասնում աշունը, և չեն մնում ծաղիկներ ու տերևներ, նրանց համար ոչ մի ընդհանուր բան չի մնում, պարզվում է, որ նրանք զույգ չեն. կովն այնքան գեղեցիկ է, իսկ կոկորդիոսը՝ այնքան կանաչ։ Եվ կոկորդիլոսը որոշում է հանուն սիրելիի վերածվել կանաչ տերևի։ Հավանաբար ոչ մինչ այդ, ոչ էլ դրանից հետո ռուսական մուլտիպլիկացիայում չի եղել դրանից ավելի լավ ֆիլմ սիրո մասին։

## Վերաթողարկում
2002 թվականին թողարկվել է VHS-ով և Video CD-ով «Ռուսական անիմացիայի վարպետները 1» () առաջին թողարկումում, իսկ հետագայում՝ DVD: Masters of Russian Animation Volume 1-ում։ Հավաքածուում ներառվել են հետևյալ մուլտֆիլմերը՝ «Մի հանցագործության պատմություն», «Մարդը շրջանակում», «Իմ կանաչ կոկորդիլոսը», «Ապրում էր Կոզյավինը», «Դինոզավրերի սարը», «Լրտեսական կրքեր», «Ապակե հարմոն», «Կծիկ», «Գեղադիտակ-68։ Գետաձի» և «Ֆիլմ, ֆիլմ, ֆիլմ»։

## Ծանոթագրություններ

## Արտաքին հղումներ
* 
* 
* Вадим Курчевский — Энциклопедия отечественного кино

Կատեգորիա:Խորհրդային մուլտֆիլմեր
Կատեգորիա:1966 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Հյուրանոց շների համար

**«Հյուրանոց շների համար»** (), կինոռեժիսոր Թոր Ֆրոյդենթալի ընտանեկան կատակերգությունը։

## Սյուժե
Իրենց որդեգրած ծնողներից գաղտնի եղբայրն ու քույրը գտնում են տարածք, որտեղ ապրում են լքված շներ, և որոշում են ընկերների հետ այնտեղ կազմակերպել հյուրանոց չորքոտանիների համար։ Շների կացարանի մտահղացումն աստիճանաբար ձեռք է բերում հսկայական մասշտաբներ։ Եվ ամեն ինչ լավ կլիներ, եթե մի օր բոլոր չորքոտանիները դուրս չգային։

Այժմ պատանի հերոսները պետք է գտնեն և սպանդագործներից փրկեն իրենց փրչոտ ընկերներին։ Բազմաթիվ արկածներից հետո ամեն ինչ երջանիկ ավարտ է ունենում։

## Դերերում
* Էմմա Ռոբերթս – Էնդի
* Ջեյք Թի Օսթին – Բրյուս
* Լիզա Կուդրոու – Լոիս
* Քևին Դիլոն – Կարլ
* Դոն Չիդլ – Բեռնի
* Ջոնի Սիմոնս – Դեյվ
* Կայլա Փրեթ – Հիթեր
* Թրոյ Ջենտիլե – Մարկ
* Թիա Սիրկար – Մերիան

## Քննադատություն
Ֆիլմն արժանացել է կինոքննադատների խառը արձագանքներին։ Rotten Tomatoes կայքում այն ունի 46 % վարկանիշ, որը հիմնված է 121 գրախոսության վրա, որոնց միջին միավորը 5,28 է 10-ից։ Metacritic կայքում ֆիլմն ունի 100-ից 51 միավոր՝ 25 քննադատությունների հիման վրա, ինչը համապատասխանում է «խառը կամ միջին արձագանքներ» կարգավիճակին։

## Տես նաև
* Բեթհովեն (ֆիլմ)

## Ծանոթագրություններ

## Արտաքին հղումներ
* 
* «Հյուրանոց շների համար» ֆիլմի մասին

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2009 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մանկական ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Տոր Ֆրոյդենտալի ֆիլմեր
Կատեգորիա:Ֆիլմեր շների մասին
Կատեգորիա:Ֆիլմեր, որոնց գործողությունները տեղի են ունենում Լուիզիանայում
Ուիլյամ Ռիմմեր

**Ուիլյամ Ռիմմեր** (, ), ամերիկացի նկարիչ և քանդակագործ։

## Կենսագրություն

Ծնվել է 1816 թվականի փետրվարի 20-ին Լիվերպուլում։ Եղել է ֆրանսիացի փախստականների որդի, որի հայրը գաղթել է Նոր Շոտլանդիա, իսկ 1818 թվականին նրան են միացել կինն ու նրանց երեխան։

1826 թվականին ընտանիքը տեղափոխվել է Բոստոն, որտեղ հայրը աշխատել է որպես կոշկակար։ Ուիլյամը տասնհինգ տարեկանում դարձել է գծագրիչ, այնուհետև վիմագիր՝ բացելով ստուդիա և ստեղծելով մի քանի եկեղեցական նկարներ։

1840 թվականին Ուիլյամ Ռիմմերը շրջայց է կատարել Նոր Անգլիայում. ստեղծել է դիմանկարներ, ապրել Մասաչուսեթս նահանգի Ռենդոլֆ քաղաքում։ 1845-1855 թվականներին աշխատել է որպես կոշկակար, բժշկություն է սովորել Արևելյան Չելսիում (Մասաչուսեթսում)՝ ստանալով *Suffolk County Medical Society* ընկերության դիպլոմ։ 1855 թվականին տեղափոխվել է Մասաչուսեթսի Միլթոն քաղաք, որտեղ վաստակել է փայտի փորագրությամբ և գրանիտից կիսանդրիների պատրաստմամբ։ Նաև աշխատել է կավով, գրեթե միշտ առանց մոդելի կամ նախնական ուրվագծի, ինչը հանգեցրել է տեխնիկական թերությունների, սակայն նրա քանդակները անատոմիական տեսանկյունից բավականին ճշգրիտ են։

1866-1870 թվականներին Ռիմմերը եղել է Նյու Յորքի Cooper Union School of Design դպրոցի տնօրենը։ Հրատարակել է Elements of Design (1864) և ArtAnatomy (1877) աշխատանքները, աշխատել է որպես դասախոս։

Ուիլյամ Ռիմմերը մահացել է 1879 թվականի օգոստոսի 20-ին։ Ռիմմերի որոշ նկարներ 1913 թվականին հետմահու ցուցադրվել են Զինական ցուցահանդեսում։

Ռիմմերի Evening (The Fall of Day) նկարը հիմք է ընդունվել Swan Song Records ձայնագրման ընկերության պատկերանիշի համար, որտեղ մասնավորապես ձայնագրվել է Led Zeppelin խումբը։

Պատկեր:Three Witches (scene from Macbeth) by William Rimmer.jpg|Տեսարան Շեքսպիրի «Մակբեթ» պիեսից
File:William Rimmer - Scene from the Tempest.jpg|Տեսարան «Փոթորիկ» պիեսից
File:Alexander Hamilton by William Rimmer, Boston, MA.JPG|Ալեքսանդր Համիլթոնի հուշարձանը Բոստոնում


## Ծանոթագրություններ

## Արտաքին հղումներ
* William Rimmer Facts
* ART: WILLIAM RIMMER WORKS ON EXHIBITION

Կատեգորիա:19-րդ դարի ամերիկացի նկարիչներ
Կատեգորիա:Ամերիկացի նկարիչներ
Կատեգորիա:Ամերիկացի քանդակագործներ
Կատեգորիա:Ամերիկացի արվեստագետներ
Կոստա Ցոնև

**Կոստա Դիմիտրով Ցոնև** (, ), բուլղար կինոդերասան և քաղաքական գործիչ, Բուլղարիայի ժողովրդական արտիստ։ Բուլղարիայի ազգային ժողովի 39-րդ և 40-րդ գումարումների պատգամավոր։ Բազմաթիվ մրցանակների դափնեկիր։

## Կենսագրություն
Կոստա Ցոնևը ծնվել է 1929 թվականի հունիսի 3-ին Սոֆիայում։ Նա ավարտել է Թատրոնի և կինոարվեստի բարձրագույն ինստիտուտը՝ «դերասանական վարպետություն» մասնագիտությամբ։ Աշխատել է Երիտասարդական և «Սոֆիա» թատրոններում։ Իր կարիերայի ընթացքում նկարահանվել է ավելի քան 200 ֆիլմերում։ Առավել հայտնի է որպես հետախույզ Էմիլ Բոևի դերակատար, որի դերը խաղացել է մի քանի ֆիլմերում։

2001 և 2005 թվականներին ընտրվել է Բուլղարիայի ազգային ժողովի 39-րդ և 40-րդ գումարումների պատգամավոր։ Որպես պատգամավոր իրականացրել է յուրահատուկ «„Հույս“ թատերական տուն» ծրագիրը։

Հրատարակել է «Դոն Կիխոտը Կարմիր գյուղից» հուշագրությունների գիրքը։

Կոստա Ցոնևը մահացել է 2012 թվականի հունվարի 25-ին Սոֆիայում՝ 82 տարեկան հասակում։

## Անձնական կյանք
Կոստա Ցանև ամուսնացած է եղել երկու անգամ։ Նրա առաջին կինը եղել է Անահիդ Տաչևան, իսկ երկրորդը՝ Ելենա Ցոնևան։ Դերասանն ունեցել է երկու երեխա՝ տղա Դիմիտրը (մահացել է 2016 թվականին) և աղջիկ Տեոդորան։ Կոստա Ցոնևի եղբայրն է եղել հայտնի երգիծաբան Վասիլ Ցոնևը, իսկ երկրորդ եղբայրը՝ Իվան Ցոնևը, գաղթել է Ավստրալիա։

## Մրցանակներ
* Բուլղարիայի ժողովրդական արտիստ (1976)
* Դիմիտրովյան մրցանակ (1980)
* «Ստարա Պլանինա» առաջին աստիճանի շքանշան (1999)
* Կինոարվեստի զարգացման մեջ խոշոր ներդրում ունենալու համար Բուլղարիայի կինոյի գործիչների միության մրցանակ (2000)

## Դերերը թատրոնում
* «Քարե հյուր» (Ա. Ս. Պուշկին) - *դոն Գուան*
* «Ռիչարդ III» (Ու. Շեքսպիր) - *թագավոր Ռիչարդ*
* Դոն Կիխոտ (Մ. Սերվանտես)

## Ծանոթագրություններ

## Գրականություն
* 
* Коста Цонев, Дон Кихот от Красно село

## Արտաքին հղումներ
* 

Կատեգորիա:Բուլղարացի դերասաններ
Կատեգորիա:Բուլղարացի կինոգործիչներ
Կատեգորիա:Բուլղարիայի ժողովրդական արտիստներ
Կատեգորիա:Բուլղարիայի խորհրդարանի պատգամավորներ
Կատեգորիա:Բուլղարիայի քաղաքական գործիչներ
Կատեգորիա:Դիմիտրովյան մրցանակի դափնեկիրներ
Կատեգորիա:Թատրոնի դերասաններ
Լուռ մեծամասնություն

[thumb|[Նյու Յորքում Tax Day March ցույցերի մասնակից, 2017 թվականի ապրիլի 16]]

**Լուռ մեծամասնություն** (), մարդկանց զանգված,  որը հրապարակավ չի արտահայտում իր կարծիքը և, որպես կանոն, չի մասնակցում հասարակական և քաղաքական կյանքին։ Ըստ Ժան Բոդրիյարի՝ լուռ մեծամասնությունը բնութագրվում է ընդհանուր պասիվությամբ, իներտությամբ և կոնֆորմիզմի հակումով։

Տերմինն ԱՄՆ-ում մասսայականացվել է 1960-ական թվականներին, մասնավորապես այն բանից հետո, երբ նախագահ Ռիչարդ Նիքսոնը Վիետնամի պատերազմի վերաբերյալ դիմել է ժողովրդին։ Իր խոսքում Նիքսոնը «ամերիկացիների շատ լուռ մեծամասնությանը» (*the great silent majority of my fellow Americans*) հակադրել է «բարձրաձայն փոքրամասնությանը» (*vocal minority*),  որն ակտիվորեն բողոքել է ռազմական գործողությունների շարունակման դեմ և պահանջել զորքերն անհապաղ դուրս բերել Վիետնամից։ «Լուռ մեծամասնություն» ասելով Նիքսոնը նկատի է ունեցել միլիոնավոր հայրենասեր ամերիկացիների միջին խավին, որոնք ապրում էին քաղաքական կենտրոնից հեռու և զանգվածային լրատվության միջոցներում պատշաճ ներկայացուցչություն չէին ստանում։

## Քաղաքականության մեջ
«Լուռ մեծամասնությունը» դարձել է քաղաքական կլիշե, լայնորեն կիրառվում է լրատվամիջոցներում և քաղաքական ու հասարակական գործիչների հանրային ելույթներում։ Խոսքի այս ձևը, որպես կանոն, օգտագործում են պոպուլիզմի հետևորդները՝ «լուռ մեծամասնությանը» հավասարեցնելով «ժողովրդին» որպես ամբողջություն և ցանկանալով խոսել նրա անունից։ Պոպուլիստներն իրենց հռետորաբանության համար հիմք են ընդունում միատարր հասարակության գաղափարը, նրա «լուռ» ներկայացուցիչների համոզմունքների համերաշխությունը։

### Ամերիկայի Միացյալ Նահանգներ
Ամերիկյան «լուռ մեծամասնության» առաջին հիշատակումներն արվել են 1969 թվականին Ռիչարդ Նիքսոնի կողմից ժողովրդին արված կոչից շատ ժամանակներ առաջ։

[thumb|[Ուորեն Հարդինգն առաջադրվում է ԱՄՆ հանրապետական կուսակցության կողմից Մերիոնի իր տան սանդղամուտքում, Օհայո, 1920 թվականի հուլիսի 20]]

ԱՄՆ-ի 29-րդ նախագահ Ուորեն Հարդինգը խոսքի այս ձևն օգտագործել է 1920 թվականին՝ նախագահական իր քարոզարշավի շրջանակներում։ ԱՄՆ հանրապետական կուսակցության թեկնածուն ապավինել էր «նորմալության վերադառնալուն»՝ երկրի վիճակին մինչև Առաջին համաշխարհային պատերազմը։ Ամերիկացիների մեծամասնության հետաքրքրություններն արտահայտելու հավակնություն ունենալով՝ Հարդինգը, սակայն, դուրս չի եկել ընտրողների հետ հանդիպման և նախընտրել է «քարոզարշավը գլխավոր առմուտքից». ընտրողներն իրենք էին գալիս նրա մոտ Մերիոն (Օհայո Նահանգ), որպեսզի լսեն նրա ելույթներն ու հարցեր տան։ Նախագահական քվեարկության արդյունքում Հարդինգը հավաքել է ընտրական կոլեգիայի 404 ձայն (ձայների 60,2 %-ը) և դարձել ԱՄՆ-ի առաջին նախագահը՝ Սպիտակ տունն զբաղեցնելով որպես գործող սենատոր։

## Տես նաև
* Մաժորիտար համակարգ
* Կոնֆորմիզմ

## Ծանոթագրություններ

## Գրականություն
*Browne, Junius Henri (1874). "The Silent Majority". *Harper's Magazine*, June to November
* Campbell, Karlyn Kohrs. *The Great Silent Majority: Nixon's 1969 Speech on Vietnamization* (Texas A&M University Press; 2014) focus on the speech of November 3, 1969
* 
* 
* 
* 
* 
* 
* 

Կատեգորիա:ԱՄՆ-ի քաղաքականություն
Կատեգորիա:Լռություն
Կատեգորիա:Հասարակագիտություն
Կատեգորիա:Պոստմոդեռնիզմ
Միլլեսգորդեն

**Միլլեսգորդեն** (), Ստոկհոլմի Լիդինգյո կղզում գտնվող պատկերասրահ և քանդակների պուրակ։ Տեղակայված է քանդակագործ Կարլ Միլլեսի (1875-1955)  և նրա կնոջ՝ արվեստագետ Օլգա Միլեսի (1874-1967) նախկին տան տեղում։ Միլլեսգորդենը բաղկացած է երեք հիմնական մասից՝ նկարիչների նախկին տուն, պատկերասրահ և քանդակների պուրակ։

## Պատմություն
1906 թվականին նկարիչ ամուսիններ զույգը` Կարլ և Օլգա Միլլեսները, Լիդինգյոյում գնեցին մի հողամաս։ Տունը նախագծել է ճարտարապետ Կառլ Մ. Բենգսոնը (1878-1935)։ Տան բացումը տեղի է ունեցել 1908 թվականին։ Հետագայում Միլլեսի եղբոր՝ ճարտարապետ Էվերթ Միլլեսի (1885-1960) հետ համատեղ իրականացվեցին վերանորոգման և ընդլայնման աշխատանքներ։ Նրանք նախատեսում էին կառուցել մի տուն, որը կապ ունի արվեստի հետ։ Միլլեսգորդենում հիմնականում ներկայացված են Կարլ Միլլեսի ստեղծագործությունները։ Մուտքի մոտ գտնվող տեռասում է գտնվում քանդակների պուրակը և մեկ այլ քանդակագործի՝ Լիլյա Աթելջենի քանդակների արհեստանոցը։ Սա Կարլ և Օլգա Միլլեսների տունն է եղել մինչև 1931 թվականը։ 1936 թվականին Միլեսգորդենը վերածվել է հիմնադրամի և որպես նվեր հանձնվել շվեդ ժողովրդին։

Փայտե մատուռն ավելացվել է 1940-ականների վերջին։ Այստեղ են թաղված Կարլ և Օլգա Միլլեսները։ Աննայի տունը կառուցվել է Միլլեսի քարտուղար Աննա Հեդմարկի (1899-1993) համար, ով 1950 թվականին եղել է Միլլեսգորդենի տիրուհին և համադրողը։ Նա այնտեղ ապրել է մինչև 1986 թվականը։

Միլլեսգորդենի նոր շենքը՝ Միլլեսգորդեն արվեստի սրահը, գտնվում է ներքին տեռասի կողային երկայնքով։ Միլլեսգորդեն արվեստի սրահը նախագծել է ճարտարապետ Յոհան Սելսինգը և բացվել է 1999 թվականի հոկտեմբերին։

## Միլլեսգորդենը ժողովրդական մշակույթում
Միլլեսգորդենը պատկերված է Պոլ Անդերսոնի *Tau Zero* արկածային վեպում, որտեղ նկարագրվում են քանդակային պուրակի բազմաթիվ գործեր

## Պատկերասրահ

Millesgården 1986.jpg|Եվրոպան և ցուլը
Millesgården 2009.jpg|Հրեշտակները երաժշտություն են նվագում
Milles Kanu.jpg|Մակույկով հնդկացին
Milles Pegasus 2008.jpg|Մարդ և Պեգաս
Guds hand 2007.jpg|Աստծո ձեռք
Milles Eislaeuferin 2007.jpg|*Skridskoprinsessan* 
C Milles Millesgarden Alg statue.jpg|*Alg*
Folkungabrunnen 2007.jpg|*Folkungabrunnen*


### Միլլեսգորդենի շենքեր

Millesgården kapell 2007.jpg|Փայտե մատուռ
Milles Annas hus.jpg|Աննայի տունը
Celsing Milles konsthall.JPG|Միլլեսգորդեն պատկերասրահ


### Ներքին հարդարանքներ

Millesgården 2009c.jpg|Կարլ Միլլեսի ստուդիան
Millesgården interiör 2007a.jpg|Միլլեսի անտիկ հավաքածու
Millesgården interiör 2007.jpg|Ներքին հարդարանքներ
Millesgården 2008a.jpg|Աննայի տան հյուրասենյակը


## Ծանոթագրություններ

## Արտաքին հղումներ
* Millesgården website (in English and Swedish)

## Աղբյուրներ
*Anders Bergström (2004) *Millesgården - Arkitektur och trädgård* (Stockholm: Atlantis) 

Կատեգորիա:1936 հիմնադրումներ Շվեդիայում
Կատեգորիա:1936 հիմնադրված թանգարաններ
Կատեգորիա:Ստոկհոլմի թանգարաններ
ՄաքԴոնալդսի պատկերանիշ

աջից|200px
**ՄաքԴոնալդսի պատկերանիշ** (նաև **«Ոսկե կամարներ»**, ), արագ սննդի համաշխարհային ցանցի կետերից մեկի` ՄաքԴոնալդսի պատկերանիշը։ Խորհրդանշում է ապրանքանիշի առաջին տառի ոճավորված պատկերը։ Աշխարհի ամենահայտնի պատկերանիշներից մեկն է։

## Պատմություն
1952 թվականին եղբայրներ Ռիչարդ և Մորիս ՄաքԴոնալդները որոշեցին, որ Կալիֆոռնիա նահանգի Սան Բեռնարդինո քաղաքում գտնվող իրենց ռեստորանի համար անհրաժեշտ է նոր շենք` բոլորովին նոր դիզայնով, որը թույլ կտա հասնելու երկու նպատակի` լինել ավելի արդյունավետ և ունենալ գրավիչ արտաքին տեսք։ Դիմելով տարբեր ճարտարապետների՝ նրանք այս առաջադրանքի համար ընտրեցին մերձակա Ֆոնտանա քաղաքից Սթենլի Մեսթոնին։ Եղբայրները Մեսթոնին առաջարկեցին ձևավորման երկու կողմում կիրառել երկու առանձին կիսաշրջանաձև կամար` կարծելով, որ դա ուշագրավ շենք է։ Սթենլի Մեսթոնն իր օգնական Չառլի Ֆիշի հետ հավանություն տվեց այս գաղափարին և շենքի ճակատի առջև ստեղծեց 25 ֆուտ չափսի , որոնք ներկված էին դեղին գույնով։

1962 թվականին իմիջը թարմացնելու նպատակով ընկերությունը փնտրում էր նոր պատկերանիշ։ Ոմն *Ֆրեդ Թյորներ* առաջարկեց «**V**», բայց ընկերության՝ նախագծման և դիզայնի հարցերով ղեկավար *Ջիմ Շինդլերը* «V» տառը փոխարկեց «**M**» տառի՝ երկու միացյալ կամարների տեսքով, որոնք անցնում են շենքի ոճավորված տանիքի միջով։ 1968 թվականին պատկերանիշից տանիքի տարրերն անհետացան, և ավելացվեց «**McDonald's**» ապրանքանիշի անվանումը։

ՄաքԴոնալդսի պատկերանիշի կարմիր և դեղին գույները պատահական չեն. դրանք վառ համադրություն են, ինչը, ըստ հոգեբանների, խթանում է ախորժակը։

## Որոշ առանձնահատկություններ
Կանոնից հազվագյուտ բացառություն են կամարները, որոնք ոսկեգույն չեն։ Այսպես, Արիզոնայի Սեդոնա քաղաքում կամարները փիրուզագույն են, քանի որ տեղի իշխանությունները կարծում էին` սովորական կամարներն այդքան էլ չեն համապատասխանի շրջակա բնապատկերի հետ։ Միևնույն ժամանակ նման անսովոր գույնի կամարները ռեստորան են ներգրավում հավելյալ զբոսաշրջիկների։

ՄաքԴոնալդսի ռեստորաններից մեկում, որը գտնվում է Կալիֆոռնիայի Մոնթերեյ քաղաքում, կան սև կամարներ։

Փարիզի Ելիսեյան դաշտերում և Բելգիայի Բրյուգգե քաղաքի նոր ռեստորաններից մեկում կամարները սպիտակ են։

Կան ռեստորաններ, որոնք ունեն միայն մեկ կամար։ Նմանօրինակ ռեստորան կա Արկանզասի Փայն Բլաֆ քաղաքում։ Ընդ որում, այդ նշանն ընդգրկված է ԱՄՆ-ի պատմական վայրերի ազգային գրանցամատյանում։


File:SedonaAZ McDonaldsTurquoiseArches.jpg|Ռեստորան Սեդոնայում
File:Pine Bluff McDonalds 1962 Sign.jpg|Ռեստորան Փայն Բլաֆում


## Ծանոթագրություններ

## Արտաքին հղումներ
* Brand iconography — the secret to creating lasting brands?
* ՄաքԴոնալդսի պատկերանիշի պատմություն
* Չինաստանում «ՄաքԴոնալդս»-ն անվանափոխվել է «Ոսկե կամարներ»

Կատեգորիա:Գրաֆիկական դիզայն
Կատեգորիա:Խորհրդանիշներ
Կատեգորիա:Պատկերանիշներ
Սուրբ Նշան եկեղեցի (Ստամբուլ)

**Քարթալի Սուրբ Նշան հայ ուղղափառ եկեղեցի** (), հայկական ուղղափառ եկեղեցի, որը գտնվում է Ստամբուլի Քարթալ շրջանում։ Եկեղեցու շենքը 16-րդ դարում կառուցվել է որպես կապելլա։ Ավելի ուշ, այն փլուզվել է և 1776 թվականին վերակառուցվել որպես դպրոց և եկեղեցի։

Եկեղեցին վերակառուցվել է 1857 թվականին։ Այն կանոնավոր գործում է սկսած 1857 թվականի սեպտեմբերի 1-ից։ Վերջին անգամ վերակառուցվել է 1998 թվականին։

Եկեղեցին համարվում է «Քարթալի Սուրբ Նշան հայկական եկեղեցի և դպրոց» հիմնադրամի սեփականությունը։

## Ծանոթագրություններ

## Արտաքին հղումներ
* Kartal Surp Nişan Ermenli Kilisesi ve Mektebi Vakfı 

Կատեգորիա:18-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ստամբուլի հայ առաքելական եկեղեցիներ
Վինդալու

**Վինդալու**, պորտուգալացի նավաստիների կողմից Գոա բերված հայտնի հնդկական կերակրատեսակ։

Վինդալու անունն առաջացել է պորտուգալերեն  (*սխտորի գինի*) անվանումից։ Կերակրատեսակի պատմությունը սերտորեն կապված է Գոա հնդկական նահանգի հետ, ուր ճամփորդում էին պորտուգալացի նավաստիները։ Այս եղանակով սխտորի հետ շոգեխաշված և քացախի մեջ ավանդական եղանակով թթվեցված խոզի միսը (Պորտուգալիայում տարածված է հենց գինու քացախը) հայտնվել է Հնդկաստանում, որտեղ նրան ավելացվել են հնդկական շատ ավանդական համեմունքներ (օրինակ՝ կումին, դարչին, մանանեխի սերմեր, կայենական պղպեղ և թամարինդի պտուղներ), սակայն այն պահպանել է պորտուգալական խոհանոցի որոշ գծեր (գինու կամ խնձորի քացախ, տապակած սոխ կամ սխտոր)

Ավանդական բաղադրատոմսը ենթադրում է հետևյալ բաղադրիչների առկայությունը՝ խոզի միս, քացախ և սխտոր, կծու համեմունքների խառնուրդ (գարամ մասալա և կարի), սակայն գոյություն ունեն շատ տարբերակներ՝ սկսած խոզի մսի փոխարինումը մեկ այլ մսով, ավարտած՝ թեթև, ոչ կծու բուսական վինդալուի տարատեսակներով։

Կերակրատեսակը լայնորեն հայտնի է դարձել Մեծ Բրիտանիայում, որտեղ այն՝ որպես օրենք, համարվում է կարիներից ամենակծուն, ինչը հակասում է Գոայի խոհանոցի վաղեմի ավանդույթներին, որտեղ այն հնդկական այլ խոհանոցների համեմատությամբ ավելի քիչ է կծու։

## Հետաքրքիր փաստեր
* Կերակրատեսակի անվան մեջ կա որոշ հակասություն, քանի որ «ալու» հինդի լեզվում նշանակում է «կարտոֆիլ», բայց վինդալույի դասական բաղադրատոմսի մեջ կարտոֆիլ չկա։
* Բրիտանական Fat Les խումբը գրել է անգլիական ֆուտբոլային օրհներգերի ծաղրերգություն՝ օգտագործելով անգլիական ֆուտբոլասերների ծաղրանկարները, որոնք անսահմանափակ գարեջուր ու կարի էին օգտագործում և իրենց ողջ կյանքը կառուցում ֆուտբոլի շուրջ։  Երգը կոչվում է «Vindaloo» (անգլիացված տարբերակ)։ Չնայած երգը ծաղրերգություն է, այն դարձել է 1998 թվականի Ֆուտբոլի աշխարհի առաջնության օրհներգը։

## Ծանոթագրություններ

## Արտաքին հղումներ
* Оригинальный рецепт свинины виндалу 
* Современный вариант приготовления свинины виндалу

Կատեգորիա:Հնդկական խոհանոց
Կատեգորիա:Ուտեստներ խոզի մսից
Սովորություն

**Սովորություն**, վարքի կայուն միջոց, որի իրականացումը որոշակի իրավիճակում անհատի համար դառնում է պահանջմունք, որն էլ «արթնացնում է որոշակի գործողության, արարքի իրականացում»։ Սովորության ձևավորման ընթացքում բազմաթիվ անգամ իրականացվում է այս կամ այն գործողությունը, չափազանց մեծ նշանակություն ունեն այդ գործողության իրականացման ընթացքում առաջացած հաճելի էմոցիոնալ զգացողությունները, քանի որ այն «յուրացված է..., որը դարձել է ինքնաբերական և իրականացվում է առանց որևիցե ջանք գործադրելու»։
thumb|справа|255px|Ծխախոտ ծխել, ամենալայն տարածում ունեցող վնասակար սովորությունը։

## Սովորության ձևավորման մեխանիզմ. տեսակետներ
**Հոգեբանական կողմ.**

Սովորությունը ձևավորվում է միևնույն գործողությունը բազմիցս կատարելու այն փուլում, երբ դրա իրականացման ժամանակ արդեն չի առաջանում կամքի կամ ճանաչողական բնույթի որևիցե դժվարություն։ Այստեղ խոսվում է կախվածության մասին, դեռևս շարունակվող գրգռիչների հանդեպ արձագանքելու սրության նվազեցումը կամ դադարեցումը, որն առաջացնում է դրական էմոցիոնալ վիճակ սովորությունն իրականացնելու ժամանակ կամ, հակառակը, ի հայտ են գալիս բացասական ապրումներ այն իրականացնելուն խանգարող հանգամանքներում։

Մեկ անգամ հաստատվելով՝ սովորությունը հաճախ շարունակում է մնալ նաև պատճառական գործոնների վերացումից հետո, որոնք հանգեցնում են տվյալ սովորության զարգացմանը։ Վարքագծային հոգեբուժությունը հիմնված է այն համոզմունքի վրա, որ որոշ սովորույթներ կարող են փոխարինվել մեկը մյուսով։

**Ֆիզիոլոգիական կողմ․**

Սովորությունը ուղեղի կառուցվածքում կայուն նյարդային կապերի ձևավորումն է, որը տարբերվում է գործելու բարձր պատրաստակամությամբ։ Նման նյարդային կապերի համակարգը հիմք է հանդիսանում վարվելակերպի քիչ թե շատ բարդ ձևերի համար, որոնք Ի․ Պ․ Պավլովը անվանել է դինամիկական կարծրատիպեր։ Գործողության բնականոն ընթացքն ապահովող նյարդային կառուցվածքների ամբողջականության կազմի մեջ, որպես կանոն, մտնում է նաև հուզական արձագանքի մեխանիզմները, որոնք արդեն սովորության ձևավորման հոգեբանական կողմն է։

## Տես նաև
*Հմտություն
*Ընդունակություններ
*

## Ծանոթագրություններ

## Գրականություն
* 
* *Ч. Цитренбаум, М. Кинг, У. Коэн.* «Гипнотерапия вредных привычек». — М: изд-во: «Класс», 2001. ISBN 5-86375-096-0
* *Колесов Д. В.* «Предупреждение вредных привычек у школьников». М: 2001—144 с. ISBN 5-204-00194-8
* *Запорожченко В. Г.* «Образ жизни и вредные привычки» . М: изд-во «Медицина» — 1984.

Կատեգորիա:Հոգեբանական հասկացություններ
Կատեգորիա:Վարք
Սրբոց Առաքելոց եկեղեցի (Վան)

**Սրբոց Առաքելոց եկեղեցի** (նաև՝ **Սուրբ Առաքյալ եկեղեցի**, **Սուրբ Առաքելոց վանք**), Հայ Առաքելական եկեղեցուն պատկանող, միմյանց կից երկու եկեղեցիներ Վան քաղաքում, Քաղաքամեջ թաղամասի գլխավոր հրապարակի հյուսիսային կողմում։ Եկեղեցիները կոչվում էին՝ Սուրբ Պողոս և Սուրբ Պետրոս, որոնք առանձնացված էին իրարից միայն միջնապատով։ Այդ պատճառով վանեցիներն այդ եկեղեցիները սովորաբար անվանել են՝ «ժամը ժամի վրայ» կամ «ջուխտակ ժամը ժեռ քարի վրայ» և «Առաքելոց վանք»։

## Պատմություն
Եկեղեցիների վրա առկա են Վանի թագավորության ժամանակաշրջանի սեպագիր արձանագրություններ։ Եկեղեցական համալիրի մասին թվագրական վաղագույն հիշատակությունը պահպանվել է Սուրբ Պողոս եկեղեցու հարավային պատի մեջ ագուցված խաչքարի վրա՝ 960 թվական (հայկական թվականության 409 թվական)։ Եկեղեցիների մասին ձեռագրային առաջին հիշատակությունը 14-րդ դարից է։ 19-րդ դարում տեղի ունեցած երկրաշարժի պատճառով եկեղեցիները ավերվել են։ 1850-ական թվականներին եկեղեցիներին ենթարկվում էր 197 տուն՝ 1127 անձով։ 1913 թվականի դրությամբ միայն Սուրբ Պողոս եկեղեցին է վերականգնված եղել։ Սուրբ Պետրոս եկեղեցին, նյութական միջոցների բացակայության պատճառով մնացել է կիսավեր։ Եկեղեցիները եղել է գրչության կենտրոն։ Երբեմն հիշատակվել է իբրև վանք։

## Պատկերասրահ

View over Destroyed Old City of Van (Eski Van) - From Van Castle - Van - Turkey - 02 (5793906089).jpg|Վերևում` Սուրբ Առաքելոց եկեղեցու ավերակներն են (2011)․
View over Destroyed Old City of Van (Eski Van) - From Van Castle - Van - Turkey - 03 (5793919119).jpg|Կենտրոնում` Սուրբ Առաքելոց եկեղեցու ավերակներն են (2011)․


## Ծանոթագրություններ

Կատեգորիա:10-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Թուրքիայի հայկական գոյություն չունեցող եկեղեցիներ
Կատեգորիա:Վանի մարզի հայկական վանքեր և եկեղեցիներ
Ֆաուստո Վերա

**Ֆաուստո Մարիանո Վերա** (, ), արգենտինացի ֆուտբոլիստ, «Արգենտինիոս Խունիորս» ակումբի կիսապաշտպան։

## Ակումբային կարիերա
Վերան «Արգենտինիոս Խունիորս» ակումբի սան է։ Առաջին խաղը ցուցադրել է 2018 թվականի նոյեմբերի 12-ին «Տիգրեի» դեմ Արգենտինայի ֆուտբոլի առաջնության ժամանակ։

## Միջազգային կարիերա
2017 թվականին Վերան Չիլիում մասնակցել է Հարավային Ամերիկայի երիտասարդական առաջնությանը։ Մրցության ժամանակ նա խաղացել է Վենեսուելայի, Պերուի և Բրազիլիայի ֆուտբոլային թիմերի դեմ։

## Ծանոթագրություններ

## Արտաքին հղումներ
* 
* Профиль на sports.ru

Կատեգորիա:2000 ծնունդներ
Կատեգորիա:Անձինք այբբենական կարգով
Կատեգորիա:Արգենտինացի ֆուտբոլիստներ
Կատեգորիա:Արգենտինոս Խունիորսի ֆուտբոլիստներ
Կատեգորիա:Մարզիկներ այբբենական կարգով
Կատեգորիա:Մարտի 26 ծնունդներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Տարօրինակ սիրո զարմանալի պատմությունը

**Տարօրինակ սիրո զարմանալի պատմությունը** (, *Ajab Prem Ki Ghazab Kahani*), հնդկական կատակերգություն, որի ռեժիսորը Ռաջկումար Սանթոշն է։ Նկարահանվել է հնդկերեն և վարձույթով թողարկվել է 2009 թվականի նոյեմբերի 6-ին։

## Սյուժե
Պրեմը (Ռանբիր Կապուր) ապրում է Գոայում և միանգամայն գոհ է իր կյանքից։ Կյանքում նրա միակ զբաղմունքը ուրիշներին երջանկացնելն է։ Այդ պատճառով նա խանդավառությամբ ձեռնամուխ է լինում օգնել իր սիրահարված ընկերոջը տնից փախցնելու նրա ընկերուհուն։ Միևնույն ժամանակ Պրեմին համարձակվում է ստեղծել ավելի շատ խնդիրներ։ Նա ծանոթանում է Ջենիի հետ (Կատրինա Կաիֆ), որը սկզբում նրան լուրջ չի վերաբերվում, բայց հետո սկսում է նուրբ զգացմունքներ տածել այս բարի պատանու նկատմամաբ։ Բացի թեթև բնավորությունից, Պրեմն օժտված է ևս մեկ հաճելի հատկանիշով. հուզվելիս նա սկսում է կակազել, ինչպես Ջենին։ Նա աղջկան նվիրում է իր սերը, իսկ դա հենց այն է, ինչ որբ Ջենին չի ստացել իրեն որդեգրած ընտանիքից։ Բայց Պրեմի փոխադարձ սիրո երազանքները կոտրվում են, երբ Ջենին հայտնում է, որ սիրում է Ռախուլին (Ուպեն Պատել)՝ քաղաքական գործիչ Փիթամբարա Ջալանայի որդուն։

## Մրցանակներ և անվանակարգեր
**[[Filmfare Awards]]**
* Filmfare Award ըստ քննադատների կարծիքի՝ տղամարդու լավագույն դերի համար — Ռանբիր Կապուր
* առաջադրվել է Filmfare Award մրցանակին ֆիլմի լավագույն երաժշտության համար — Փրիթան Չիկրաբորթի
* առաջադրվել է Filmfare Award մրցանակին տղամարդու արտակադրային լավագույն ձայնի համար — Աթիֆ Ասլամ
* առաջադրվել է  Filmfare Award մրցանակին կանացի արտակադրային լավագույն ձայնի համար — Ալիշա Չինայ
* առաջադրվել է Filmfare Award մրցանակին տղամարդու լավագույն դերի համար — Ռանբիր Կապուր

## Ծանոթագրություններ

Կատեգորիա:2000-ականների հինդի ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2009 ֆիլմեր
Կատեգորիա:Հինդի լեզվով ֆիլմեր
Կատեգորիա:Հնդկական ֆիլմեր
Գանդինագար

**Գանդինագար** (, ), քաղաք Արևմտյան Հնդկաստանում, Գուջարաթ նահանգի վարչական կենտրոն։

## Պատմություն
1960 թվականին հնդկական Բոմբեյ նահանգը բաժանվել է երկու նահանգի՝ Մահարաշտրա և Գուջարաթ։ Սկզբնապես Գուջարաթի մայրաքաղաքն է եղել է Ահմադաբադը, իսկ 1970 թվականին մայրաքաղաքը տեղափոխվել է Գանդինագար (հիմնադրվել է 1964 թվականին)՝ տեղակայված Սաբարմատի գետի երկու ափերին։ Քաղաքն իր անվանումը ստացել է Մահաթմա Գանդիի պատվին։

## Աշխարհագրություն և կլիմա
Քաղաքը տեղակայված է Ահմադաբադից 23 կմ դեպի հյուսիս և Բոմբեյ քաղաքի մոտավորապես 464 կմ դեպի հյուսիս-արևմուտք։ Այն գտնվում է ծովի մակարդակից 80 մ բարձրության վրա։ Գանդինագարը կանաչ քաղաք է, նրա ընդհանուր տարածքի մոտավորապես 54 %-ը կազմում են ծառերը։

Գանդինագարն ունի արևադարձային մուսոնային կլիմա, որում կարելի է հստակ առանձնացնել 3 եղանակ՝ ձմեռ, ամառ և անձրևների սեզոն։ Բացառությամբ անձրևների սեզոնի՝ կլիման հիմնականում տաք է և չոր։ Առավել տաք շրջանը մարտից հունիս ընկած ժամանակաշրջանն է, երբ միջին առավելագույնը կամզում է 36-ից մինչև 42&nbsp;°C, իսկ նվազագույնը՝ 19-ից մինչև 27&nbsp;°C: Առավել սառը շրջանը դեկտեմբեր և հունվար ամիսներն են, երբ միջին առավելագույնը կամզում է մոտավորապես 29&nbsp;°C, իսկ նվազագույնը՝ 14&nbsp;°C: Տեղումների տարեկան միջին չափաքանակը կազմում է մոտավորապես 803 մմ։

## Բնակչություն
2001 թվականի մարդահամարի տվյալների համաձայն՝ քաղաքի բնակչությունը կազմում է 195 891 մարդ, որի 53 %-ը կազմում են կանայք, իսկ 47 %-ը՝ տղամարդիկ։ Գրագիտության միջին մակարդակը կազմում է 77,11 % (82 %-ը տղամարդկանց համար և 73 %-ը կանանց համար)։ Գանդինագարի մոտավորապես 95 %-ը դավանում են հինդուիզմ։

## Տեսարժան վայրեր
Քաղաքում տեղակայված է Գուջարաթ նահանգի խոշորագույն տաճարներից մեկը՝ Ակշարդհամը, որի շինարարությունն ավարտել է 1992 թվականին։ Տաճարն ուշադրություն է գրավել 2002 թվականին, երբ նրա վրա կազմակերպվել է ահաբեկիչների զինված հարձակում։

## Ծանոթագրություններ

## Արտաքին հղումներ
* Գանդինագարի պաշտոնական կայք 

Կատեգորիա:Հնդկաստանի քաղաքներ
Մեղրու շրջանի հոգևոր կենտրոնների ցանկ

Ստորև ներկայացվում է Մեղրի համայնքի վանական համալիրների, եկեղեցիների և մատուռների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Սիսիան համայնքի հոգևոր կենտրոնների ցանկ
* Թումանյանի շրջանի հոգևոր կենտրոնների ցանկ
* Գորիս համայնքի հոգևոր կենտրոնների ցանկ
* Ստեփանավանի շրջանի հոգևոր կենտրոնների ցանկ
* Թալինի շրջանի հոգևոր կենտրոնների ցանկ
* Տաշիրի շրջանի հոգևոր կենտրոնների ցանկ
* Մարալիկի շրջանի հոգևոր կենտրոնների ցանկ
* Տավուշի շրջանի հոգևոր կենտրոնների ցանկ
* Նոյեմբերյանի շրջանի հոգևոր կենտրոնների ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի հոգևոր կենտրոններ
Մամեդրզա Շեյխզամանով

**Մամեդրզա Իսա օղլի Շեյխզամանով** (, ), թատրոնի և կինոյի ադրբեջանցի դերասան, Ադրբեջանի ԽՍՀ ժողովրդական արտիստ (1974), Ադրբեջանի ԽՍՀ պետական մրցանակի դափնեկիր (1984);

## Կենսագրություն
Մամեդրզա Շեյխզամանովը ծնվել է 1915 թվականին Գանձակում։ 1934-1936 թվականներին սովորել է Գանձակի դրամատիկական թատրոնի ստուդիայում։ 1936-1954 թվականներին նա ընդմիջումներով հանդես եկավ Գանձակի դրամատիկական թատրոնի բեմում։ 1954-1984 թվականներին խաղացել է Մաշադի Ազիզբեկովի անվան Ադրբեջանի պետական ակադեմիական դրամատիկական թատրոնի բեմում։ Լավագույն դերակատարումներից են՝ Կաջար, Խոսրով («Վակիֆ», «Ֆարխադ և Շիրին», Սամեդ Վուրղուն), Իմամյար, Այդըն («Յաշար», «Այդըն», Ջաֆար Ջաբարլի), Նաբի («Գաչակ Նաբի», Ռուստամ Սուլեյման), Շահբազով («Աչքի բժիշկ», Իսլամ Սաֆարլի), էդկար («Անթոնի և Քլեոփաթրա», Ուիլյամ Շեքսպիր), Հաջի Հասան («Մեռյալները», Ջալիլ Մամեդկուլիզադե) և այլն.

Թատրոնից բացի, Մամեդռզա Շեյխզամանովը խաղացել է նաև ֆիլմերում («Բախթիյար», «Տաք արևի տակ», «Մեկ ամրոցի գաղտնիքը», «Նասիմի», «Ես հիշում եմ ձեզ, ուսուցիչ», «Ոսկե անդունդ»)։

Մահացել է 1984 թվականի հունվարի 25-ին։

## Պարգևներ և կոչումներ
* 20px Ադրբեջանական ԽՍՀ վաստակավոր արտիստ
* 20px Ադրբեջանական ԽՍՀ ժողովրդական արտիստ (1974)
* 20px Ադրբեջանի ԽՍՀ պետական մրցանակի դափնեկիր (1984)

## Ֆիլմագրություն
## Ծանոթագրություններ

Կատեգորիա:Ադրբեջանցի դերասաններ
Սյունիքի մարզի լքված գյուղերի ցանկ

Ստորև ներկայացվում է Սյունիքի մարզի լքված գյուղերի ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ քաղաքատեղիների ցանկ
* ՀՀ քարավանատների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* ՀՀ ձիթհանների ցանկ

## Ծանոթագրություններ

## Արտաքին հղումներ

Կատեգորիա:Սյունիքի մարզի գյուղեր
Կատեգորիա:Հայաստանի լքված գյուղերի ցանկերն ըստ մարզերի
Ադուր Բհասի

**Ադուր Բհասի** (), հնդիկ դերասան, մալայալամ ֆիլմերում խաղացել է ավելի քան 500 տարբեր դերեր, «Kerala State Film Awards» մրցանակի եռակի հաղթող։

## Կենսագրություն
Բհասին ծնվել է 1927 թվականի մարտի 1-ին Տրիվանդրամում՝ Ռոսկոտ ծովախորշում՝ հայտնի կատակերգու, ակնարկագիր և փաստաբանի Ե. Վ. Կրիշնա Փիլայի և բանաստեղծ Ռաման Պիլայի դստեր՝ Մահեշվարի Ամմայի ընտանիքում։ Հոր մահից հետո Բհասին հարազատների հետ տեղափոխվել է իր հոր հայրենիք, իսկ դպրոցն ավարտելուց հետո վերադարձել է Տրիվանդրամ և ընդունվել տեքստիլ տեխնոլոգիաների ինստիտուտ։

Ավարտելուց հետո որոշ ժամանակ աշխատել է, սակայն հասկացել է, որ ցանկանում է դառնալ պրոֆեսիոնալ դերասան։ Ռադիոյում մասնակցել է սիրողական բեմադրությունների, այնուհետև տեղափոխվել կինոյի աշխարհ՝ փոքրիկ դեր խաղալով Thiramala ֆիլմում։ 1961 թվականին առաջարկել են ավելի լուրջ դերեր և դարձել է «Մոլիվուդ»-ի՝ մալայալական կինոյի ամենահայտնի դերասաններից մեկը։

1974 թվականին Չաթաքարիում դերակատարման համար «Լավագույն դերասան» անվանակարգում ստացել է Կերալայի պետական կինոմրցանակ։ 1979 թվականին «Cheriyachante Krura Krithyangal» ֆիլմում ունեցած դերակատարման համար ստացել է նույն մրցանակը, իսկ 1984 թվականի ապրիլի 18-ին ֆիլմում երկրորդ պլանի դերը նրան բերել է երրորդ հաղթանակը։ Նա նաև 1975 թվականին լավագույն դերասանության համար պարգևատրվել է Filmfare Awards South մրցանակով։

2009 թվականին Քերալայում գտնվող Պատանամիտտա քաղաքում կառուցվել է Ադուր Բահսիի հուշահամալիրը։ 2014 թվականին նրա կրտսեր եղբայրը՝ Ք.Պադմանաբհան Նաիրը, նրա մասին գիրք է հրապարակել։

## Ծանոթագրություններ

## Աղբյուրներ
*
* 

Կատեգորիա:Կինոռեժիսորներ այբբենական կարգով
Կատեգորիա:Հնդիկ գրողներ
Կատեգորիա:Հնդիկ դերասաններ
Կատեգորիա:Հնդիկ լրագրողներ
Կատեգորիա:Հնդիկ կինոռեժիսորներ
Բարբին և արքայադուստրերի ակադեմիան

**Բարբին և արքայադուստրերի ակադեմիան** (), ամերիկյան լիամետրաժ անիմացիոն ֆիլմ, որի ռեժիսորներն են Ուիլյամ Լաուն և Տերրի Կլասեն։ Մուլտֆիլմը թողարկվել է և 2011 թվականի սեպտեմբերի 13-ին։

## Սյուժե
Բարեսիրտ աղջիկ Բարբիի դերը կատարում է Բլեր Ուիլոուսը։ Բարբին պատիվ ունի սովորելու Արքայադստրերի ակադեմիայում։ Դա մի զարմանալի տեղ է, որտեղ արքայադուստրերը սովորում են պաշտոնական պարեր, թեյախմության վարվեցողության կանոններ և ճիշտ վարք։ Բլերը հիացած է դասերով, միշտ օգնել պատրաստ փերիներով և նոր ընկերուհիներով` արքայադուստրեր Խալդիով և Այլայով։ Երբ արքայական դայակը հասկանում է, որ Բլերը նման է իրենց թագավորությունից կորած արքայադստերը, նա ամեն կերպ փորձում է խանգարել նրան նստել գահին։ Բլերը, Խալդին և Այլան պետք է բոլորին ցույց տան կախարդված թագը, որը նրանք գտել են, դնեն այն Բլերի գլխին, և եթե թագը փայլի, ապա հենց Բլերն է իրական արքայադուստրը։ Այդպիսով նրան կապացուցեն, որ նա գահի իրավունք ունի։

## Կերպարներ
* Բլեր Ուիլոուս, գլխավոր հերոսուհի։ Ծագումով հասարակ ընտանիքից է, սակայն պարզվում է, որ նա կորած արքայադուստր Սոֆյան է, որն իբր թե տասնյոթ տարի առաջ մահացել է վթարի ժամանակ։ Նախ աղջիկը ոչ մի կերպ չի կարողանում հավատալ, որ հենց ինքն է Սոֆյան, սակայն հետո, երբ իմանում է արքայական ընտանիքի մանրամասները, համոզվում է դրանում։
* Դելենսի Դեվին, իսկզբանե շատ վատ էր տրամադրված Բլերի նկատմամբ, սակայն իմանալով, որ նա իրական արքայադուստր Սոֆյան է, փոխում է իր կարծիքը և նույնիսկ օգնում նրան գտնել Գարդենիայի թագը։ Դելենսին հրաժարվում է գահից, պնդելով, որ չի կարող կատարել իր պարտականությունները և չէր ցանկանում խաբկանքով կառավարել։
* Տիկին Ողջույն, Արքայադուստրերի ակադեմիայի տնօրենը։
* Դեմ Դեվին, Դելենսիի մայրը, ավտովթար է կազմակերպում թագավորական ընտանիքի համար։ Բլերի մեջ նա իր աղջկան մրցակից է տեսնում և փորձում է նրան հեռացնել։ Ֆիլմի վերջում, ավտովթարի հանգամանքները պարզելուց հետո նրան ձերբակալում են։       
* Նիկոլաս, արքայազն, գաղտնի սիրահարված էր Բլերին։ 
* Այլա, Բլերի ընկերուհին, սիրում էր երաժշտություն լսել և երգեր հորինել։ 
* Խալդի, Բլերի ընկերուհին, սպորտի, հատկապես` ֆուտբոլի երկրպագու։ 
* Պրինց, թագավորական ընտանիքի շունը, մեծ համակրանքով է վերաբերվում Բլերին։ 
* Պորշա, Դելենսիի ընկերուհին։ 
* Էմիլի Ուիլոուս, Բլերի կրտսեր քույրը։ Էմիլի նրա փոխարեն լրացնում է արքայադուստրերի ակադեմիա ընդունվելու դիմումը։ Շատ է ուզում ինքն էլ հայտնվել այդ հաստատությունում։

## Ծանոթագրություններ

## Արտաքին հղումներ
* 

Կատեգորիա:2010-ականների անգլերեն ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:Ամերիկյան ֆիլմեր
Կատեգորիա:Կանադական ֆիլմեր
Կատեգորիա:Ֆիլմեր, որոնց գործողությունները տեղի են ունենում 2012 թվականին
Մաքսիմ Պալիենկո

**Մաքսիմ Վլադիմիրովիչ Պալիենկո** (, ), ռուս ֆուտբոլիստ, «Նիժնի Նովգորոդ» ակումբի կիսապաշտպան։

## Կենսագրություն
Տոլյատիի «Լադայի» սան է։ 2011 թվականից խաղացել է «Կռիլյա Սովետով» ակումբի երկրորդ կազմում, երկրորդ կազմերի մրցաշարում անցկացրել է 60 խաղ։ 2013 թվականի հուլիսի 22-ին կատարել է իր նորամուտը Ռուսաստանի Պրեմիեր լիգայում՝ «ԲԿՄԱ»-ի դեմ արտագնա խաղի 71-րդ րոպեին փոխարինելով Իլյա Մաքսիմովին։ 2015 թվականի ամռանը «Կռիլյա Սովետով» ակումբը չի երկարաձգել խաղացողի հետ կնքված պայմանագրի ժամկետը, և Պալիենկոն տեղափոխվել է «Զենիթ»՝ ՖԱԼ-ում «Զենիթ 2»-ում հանդես գալու հնարավորությամբ։ «Զենիթի» կազմում նորամուտը կատարել է 2016 թվականի մայիսի 11-ին՝ փոխարինման է դուրս եկել 28-րդ տուրի՝ «Մորդովիա» ակումբի դեմ արտագնա խաղի (3:0) 81-րդ րոպեին։

2016 թվականի հուլիսի 21-ին երկամյա պայմանագիր է կնքել ՖԱԼ-ի «Տոսնո» ակումբի հետ։ Ակումբի հետ միասին 2016/17 մրցաշրջանում վաստակել է Պրեմիեր լիգայում հանդես գալու իրավունք։ 2017/2018 մրցաշրջանում «Տոսնո» ակումբի կազմում դարձել է Ռուսաստանի գավաթի դափնեկիր։ Մրցաշրջանի ավարտին ակումբը կազմալուծվել է, Պալիենկոն պայմանագիր է կնքել «Նիժնի Նովգորոդ» ակումբի հետ, որը հանդես էր գալիս ՖԱԼ-ում։ Ամբողջ մրցաշրջանի ընթացքում անցկացրել է 34 խաղ և աչքի է ընկել 9 անգամ, դարձել է 2018/19 մրցաշրջանի ակումբի լավագույն ռմբարկու։

2016 թվականի հոկտեմբերի 11-ին կատարել է նորամուտը Ռուսաստանի երիտասարդական հավաքականում՝ Ֆինլանդիայի հավաքականի դեմ խաղի 3-րդ րոպեին գրավելով հակառակորդի դարպասը 2017 թվականի Եվրոպայի առաջնության որակավորման խաղում։ Այդ խաղն այդպես էլ մնացել է միակը Պալիենկոյի համար Ռուսաստանի երիտասարդական հավաքականի կազմում։

## Ակումբային վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը Սամարայի «Կռիլյա Սովետով» ակումբի պաշտոնական կայքում 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Զենիթի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Ռուսաստանի սպորտի վարպետներ
Սաիդ Նասիրի

**Սաեեդ Էլ Նասրի** կամ **Սաիդ Նասիրի**) (), մարոկկացի դերասան, կատակերգու պրոդյուսեր։  Հաճախել է ԵՄ բիզնես դպրոց, դոկտորատուրան սովորել է Մարոկկոյում։ Նկարահանվել է Մարոկկոյի մի շարք հեռուստածրագրերում և գեղարվեստական ֆիլմերում։

## Կարիերա
2000 թվականին Սաիդ Նասիրիի «Գողը, որն անկեղծ է» պիեսը ցուցադրվել է թատրոնում։ Նրա առաջին գեղարվեստական ֆիլմի` Ուլեբ Դերբի (ֆրանսերեն՝ Le Pote) ռեժիսորը Հասան Բենժելունն է։ 2003 թվականին «Les Bandits» գեղարվեստական ֆիլմով սկսել է իր ռեժիսորական կարիերան, որտեղ մարմնավորել է տղամարդոու գլխավոր դերը։

## Ֆիլմագրություն
* 2003: *The Bandits*
* 2005: *Game with Wolves*
* 2006: *Abdou among the Almohads*
* 2009: *"a husband to rent"*
* 2010: *Al khattaf*
* 2011: *A Moroccan in Paris*
* 2013: *Sara*
* 2015: *The Transporters*

## Հեռուստատեսություն
Սաիդ Նասիրին մարոկկյան հեռուստատեսության համար նկարահանել է բազմաթիվ հեռուստաֆիլմեր և հեռուստաբանավեճեր։
* *Ana ou khouya ou Mratou*, 1998, TVM հեռուստաալիք
* *Ana ou Mrati ou Nsabi*, 1999, TVM հեռուստաալիք
* *Rbib*, 2004, 2M հեռուստաալիք, Մուստաֆա Էլ Ատրասսիի մասնակցությամբ
* *Al Awni*, 2005, 2M հեռուստաալիք, Սիհամ Ասսիֆի, Ամինա Ռաչիդի մասնակցությամբ
* *Al Awni* Deuxième partie, 2007, 2M հեռուստաալիք
* *Nsiib Al Haj Azzooz*, 2009, 2M հեռուստաալիք
* *Le Bandit(la série)*, 2011, 2M հեռուստաալիք
* l'khetaf, 2011
* *Tebdal Lemnazel*, 2014  Al Aoula հեռուստաալիք

## Հեռուստատեսային բանավեճեր
* *Alach la*,  1999, TVM
* *Ataja*, 2000, TVM

;Մեկ անձով շոու
* *Di KOKO*, 1989
* *Tetanos*, 1995
* *My friends the ministers*, 2003
* *Moroccan 100%*, 2007
* *Lalla el houkouma*, 2014
* *Do you speak english*, 2016

## Այլ աշխատանքներ
* *Malhama: Abtal Al Watan* երաժշտական տեսահոլովակ

## Ծանոթագրություններ

Կատեգորիա:Մարոկկացի գործարարներ
Կատեգորիա:Մարոկկացի դերասաններ
Կատեգորիա:Մարոկկացի կատակերգուներ
Կատեգորիա:Մարոկկացի ռեժիսորներ
Կատեգորիա:Սցենարիստներ այբբենական կարգով
Սամսա

**Սամսա** (, , , , ), կծու մսային ուտելիք, որը տարածված է Կենտրոնական Ասիայի խոհանոցներում։

Տաջիկստանում, Ուզբեկստանում, Ղազախստանում, Ղրղզստանում և Սինծիանում սամսան գրեթե միշտ թխում են և երբեք չեն տապակում։ 
Ավանդական սամսան թխվում է թոնրում, որը հատուկ կավե ջեռոց է։ Խմորը կարող է լինել հասարակ հացի խմոր։ Ամենատարածված միջուկը գառան ծեծած մսի և սոխի խառնուրդն է, բայց հավի միսը, տավարի ծեծած միսը և պանրի տարբեր տեսակները ևս տարածված են փողոցում վաճառող սամսաների մեջ։ Այլ միջուկով, օրինակ, կարտոֆիլով և դդումով սամսաներ ևս հանդիպում են։ Կենտրոնական Ասիայում պատրաստվող սամսան նման է քաղցր փոքրիկ բլիթի` տավարի կամ գառան մսով և բանջարեղենով։

Կենտրոնական Ասիայում սամսան փողոցներում վաճառում են որպես տաք նախաճաշ։ Ուտելիքը վաճառվում է այնպիսի կրպակներում, որտեղ միայն սամսա է պատրաստվում, ինչպես նաև` որպես երկընտրանք այնպիսի կրպակներում, որտեղ վաճառվում է նաև այլ արագ սնունդ։ Շատ մթերային խանութներ գնում են սամսան մատակարարներից և վերավաճառում են այն։

## Պատկերասրահ

Samarkandian tandyr-samsa.jpg|Սամարղանդյան սամսա
Samsa in Karakol.jpg|Իսիկ Կումյան սամսա` նախքան ջեռոցի մեջ դնելը
Ош самсасы.jpg|Օշական սամսա` պատրաստված թոնիրում
Ош самсасы2.jpg|Օշական սամսա` աղի խմորով և միջուկով
'Parmuda'-uzbek samsa-02.jpg|Ուզբեկական պարմուդա
Uyghur samsa.jpg|*Սամսաներ* ույղուրական ոճով


## Տես նաև
* Չեբուրեկ
* Էչպոչմակ

## Ծանոթագրություններ

Կատեգորիա:Բաշկիրական խոհանոց
Կատեգորիա:Թաթարական խոհանոց
Կատեգորիա:Ուզբեկական խոհանոց